procesaur/Wiki.mk huggingface dataset:
Померон

Померон — Реџева траекторија на група на честички со зголемувачки спин — постулирани во 1961 година за да се објасни бавниот растечки полупресек на хадронските судири при високи енергии. Именуван е по Исак Померанчук.
1 Преглед
Додека другите траектории доведуваат до паѓање на пресеци, померонот може да доведе до логаритамски растечки пресеци, кои експериментално се приближно константни. Идентификацијата на померонот и предвидувањето на неговите својства беше голем успех на Реџовата теорија на силната интерактивна феноменологија. Во подоцнежните години, BFKL померонот беше изведен во понатамошните кинематички режими од пертубативните пресметки во КХД, но неговата врска со померонот што гледан во мекото високо енергетско расејување сè уште не е целосно разбрана.
Една последица на хипотезата за померон е таа дека пресеците на протон-протонско и протон-антипротонско расејување треба да бидат еднакви на доволно високи енергии. Ова го демонстрираше советскиот физичар Исак Померанчук со аналитички продолжувања под претпоставка дека пресеците нема да паднат. Померонот беше воведен од Владимир Грибов, и таа теорема се соедини во Реџова теорија. Џефри Чу и Стивен Фраучи го претставија померонот на Запад. Модерната интерпретација на теоријата на Померанчук е дека померонот нема зачувани полнежи - честичките на оваа траекторија ги имаат квантните броеви на вакуум.
Померонот беше добро прифатен во 1960-тите години, и покрај фактот што измерените пресеци на протон-протонско и протон-антипротонско расејување на енергиите што тогаш беа достапни беа нееднакви.
Померонот нема полнежи. Отсуството на електричен полнеж укажува на тоа дека размената на померони не води кон вообичаено туширање на Черенковото зрачење, додека отсуството на набој на боја подразбира дека таквите настани не зрачат пиони.
Ова е во согласност со експерименталните набљудувања. Во високо енергетски протон-протонски и протон-антипротонски судири, во кои се верува дека помероните се разменуваат, често се забележува ''процеп''''на брзина'': Ова е голема аголна област во која не се откриени излезни честички.
2 Одерон
Одеронот, античестицата на померонот кој носи непарeн полнеж, беше воведен во 1973 година од Лешек Лукашук и Басараб Николеску. Тоа беше потенцијално забележано само во 2017 година преку ТОТЕМ експериментот на ГХС. Одеронот постои во КХД како сложена состојба на 3 регенерирани глуони.
3 Теоријата на струните
Во раната физика на честички, "померонскиот сектор" беше она што сега се нарекува "затворена низа сектор", додека она што се нарекуваше "реџов сектор" сега е "отворена низа теорија".
4 Поврзано
*Џузепе Кокони
5 Дополнителна литература
**
Вирџилио Фосати

Вирџилио Фосати (|Virgilio Fossati; – ) — италијански поранешен фудбалер и тренер. Поранешен играч од средниот ред, играл и бил тренер на италијанскиот клуб Интер, исто така, настапувал и за италијанската фудбалска репрезентација; бил капитен на двете екипи во текот на неговата кариера.
1 Кариера
Фосати ја поминал целата своја кариера во Интер. Тој за клубот играл 97 пати и постигнал 4 гола. Во текот на неговата кариера, Фосати бил капитен и на Интер и на Италија , и исто така, прв играч на Интер што играл за италијанската репрезентација. Тој подоцна, исто така, станал тренер на Интер.
Кариерата на Фосати е завршена во Првата светска војна. Тој починал на Божиќ 1916 година во Монфалконе за време на битката меѓу италијанската и австроунгарската војска.
Неговиот брат Џузепе (роден во Милано, 1894) играл 43 натпревари во три години за Интер.
Дорит Ахаронов

Дорит Ахаронов (|דורית אהרונוב; ) е израелски компјутерски научник од областа на квантната компјутеризација.
Ахаронов дипломирала во 1994 година, на Еврејскиот универзитет во Ерусалим, со диплома по математика и физика. Потоа магистрирала на Институтот за Наука Вајцман, со магистратура по Физика. Таа докторирала на компјутерски науки во 1999 година, на Еврејскиот универзитет во Ерусалим, а нејзината теза била насловена како „Бучна Квантна Пресметка“. Таа, исто така, завршила пост-докторат на одделот за математика на Принстоншкиот универзитет, како и на одделот за компјутерската наука на Берклишкиот универзитет, Калифорнија. Била гостувачки професор на Институтот за Напредни Студии во 1998-99 година.
Во 2005 година, Ахаронов била профилирана од страна на списанието „Нејчр“ како една од четирите „млади теоретичари ... кои прават бранови во нивните одбрани полиња“, а следната година ја добила наградата „Крил“ за извонредност во научните истражувања. Таа била поканета говорничка на Меѓународниот конгрес на математичари во 2010 година, во Хајдерабад на тема „Математички аспекти на компјутерските науки“.
1 Истражување
Истражувањето на Ахаронов главно се однесува на квантните информативни процеси, кои вклучуваат:* квантни алгоритми
* квантната криптографија и пресметковната комплексност
* квантни исправки на грешки и толеранција на грешки
* врски помеѓу квантната пресметка и квантните Маркови синџири и решетки
* квантна Хамилтонова комплексност и нејзините врски со физиката на кондензирана материја
* транзиција од квантната во класичната физика
* разбирање на грешката која предизвикува забуна, со проучување на квантната комплексност.
Софија Данова

Софија Данова (|София Симьонова Данова; р. ''Симеонова'', во година во Велико Трново, починала во година) е бугарски филантроп, професор и издавач. Таа била првата бугарска жена која дипломирала по математика. Нејзиниот татко бил руски здравствен професионален работник во руско-турската војна (1877-1878), кој се населил во Бугарија, кога ја запознал својата идна сопруга. Софија имала сестра Олја.
Софија дипломирала во женското средното училиште „Митрополит Климент“ во Велико Трново. Потоа заминала во Русија за да го посетува Државниот институт за технологија во Санкт Петербург, каде се здобила со диплома по математика. Помеѓу 1904 и 1907 година, таа подучувала математиката во женската гимназијата во Пловдив. Таа се омажила за Грујо Данов, син на Христо Г. Данов, издавач, во 1907 година. Таа, исто така, била активна во семејната издавачка куќа, по смртта на нејзиниот свекор во 1911 година, заедно со нејзиниот сопруг и зет. Објавиле околу 2.400 книги до 1947 година, кога издавачката куќа била распуштена.
Во 1936 година, Софија водела женска добротворна фондација, за поддршка на образованието на сиромашните студенти. Фондацијата, основана во 1895 година, имала за цел економска независност на девојките, со нивно обучување во струка. Предавале голем број предмети, вклучително и везење, кроење, уметност и изработка на детални технички цртежи. Во 1910 година, била формирана училишна библиотека, со книги донирани од Христо Данов. Исто така, бил формиран и фонд во име на Софиа, кој до 1946 година имал капитал од 31.690 лева. Тој бил одговорен за благосостојбата на сиромашните студенти, како и за изградбата на станови.
Софиа Данова умрела во 1946 година.
1 Библиографија
***
Нидернверен (општинска заедница)

Нидернверен (|Niedernwöhren) — општинска заедница во округот Шаумбург, во Долна Саксонија, Германија. Нејзиното седиште е во општината Нидернверен.
Општинската заедница Нидернверен се состои од следниве општини:
# Лауенхаген
# Мербек
# Нидернверен
# Нордзел
# Полхаген
# Видензал
Панајота Даскалопулос

Панајота Даскалопулос (|Παναγιώτα Δασκαλοπούλου) е професор по математика на универзитетот Колумбија, чие истражување вклучува парцијални диференцијални равенки и диференцијална геометрија. На Универзитетот Колумбија, таа исто така работи и како директор на додипломски студии по математика.
Даскалопулос дипломирала на Атинскиот универзитет во 1986 година и го завршила докторатот на Чикашкиот универзитет во 1992 година, под надзор на Карлос Кениг. По посета на Институтот за Напредни Студии, таа се приклучила на факултетот на универзитетот во Минесота во 1993 година, се преселила на Калифорнијскиот универзитет, Ирвин во 1995 година и повторно се преселила во Колумбија во 2001 година. Таа била Гугенхајмов соработник во 2004 година, и поканет говорник на Меѓународниот Конгрес на Математичари во 2014 година. Таа е член на Научниот советодавен комитет на Институтот за истражување на математички науки во Беркли, Калифорнија, за периодот 2013-2017.
Хусаре

Хусаре е остров во Стокхолмскиот Архипелаг, североисточно од Стокхолм и јужно од Нуртелје.
1 Историја
Островот Хусаре бил, од 15-от век па сè до 1912 година, место каде била сместена пилот станицата – од тука тргнувале т.н. пилот бродчиња кои ги спроведувале големите бродови низ каналите и опасните места на архипелагот. Во 1912 година оваа станица била затворена, а на островот денес постои мал пилот музеј.
Во 1719 година, за време на Големата северна војна, Русите го запалиле местото и голем дел од шумата на островот. Во мај 2006 година изгорела продавницата на островот.
2 Сообраќај
Има ферибот служба на островот, а патувањето трае околу два и пол часа до центарот на Стокохолм.
Бродска компанија (шведски: ''Waxholmsbolaget'') која е во сопственост на Стокхолмскиот округ го поврзува Хусаре со Стремкајен, а има и туристички бродови (''Cinderellabåtarna'') кои тргнуваат од центарот (''Strandvägen'') на Стокхолм.
3 Наводи
Нидернверен

Нидернверен (|Niedernwöhren) — општина во округот Шаумбург, во сојузната покраина Долна Саксонија, Германија. Се наоѓа околу 5 километри северозападно од окружниот град Штатхаген и 17 километри североисточно од Минден.
Општината претставува административно седиште на истоимената општинска заедница.
1 Географија
Нидерверен се наоѓа околу 3 километри северозападно од окружниот град Штатхаген на работ од Шаумбуршката Шума. Во северниот дел се протега Средногерманскиот Канал. Долж границата со соседната општина Нордзел се протега потокот Реке.
Освен главното место, кон општината припаѓаат местата Хорстхефе, Ландвер, Мителбринк, Вихаген и Вулфхаген.
Соседни општини се општините Полхаген, Нордзел, Мербек и Видензал.
Видензал

Видензал (|Wiedensahl) — општина во округот Шаумбург, во сојузната покраина Долна Саксонија, Германија.
Општината поседува пазарно право и со тоа има некои одлики на град, но официјално не ги добила градските права. Сепак, означена е како „флекен“ (''Flecken''), мала населба со локално значење.
Местото е познато како родно место на Вилхелм Буш, карикатурист, сликар и поет, кој се родил тука во 1832 година. Неговата родна куќа е претворена во музеј.
Лауенхаген

Лауенхаген (|Lauenhagen) — општина во округот Шаумбург, во сојузната покраина Долна Саксонија, Германија.
1 Географија
Лауенхаген се наоѓа околу 30 километри западно од Хановер. Окружниот град Штатхаген се наоѓа околу четири километри јужно. Во северниот дел на општината поминува Средногерманскиот Канал.
Соседни општини се: градот Заксенхаген, општината Лидерсфелд, градот Штатхаген, како и општините Нордзел и Полхаген.
1.1 Општински единици
Лауенхаген се состои од местата Хилсхаген и Лауенхаген.
Нордзел

Нордзел (|Nordsehl) — општина во округот Шаумбург, во сојузната покраина Долна Саксонија, Германија.
1 Географија
Општината се наоѓа на најоддалечниот раб на Висорамнините Везер, околу 30 километри западно од покраинскиот главен град Хановер. На југ се наоѓа окружниот град Штатхаген.
Полхаген

Полхаген (|Pollhagen) — општина во округот Шаумбург, во сојузната покраина Долна Саксонија, Германија.
1 Географија
Селото се наоѓа на Шаумбуршката Шума и на Средногерманскиот Канал, во близина на окружниот град Штатхаген.
Кон општината припаѓа и станбената единица Натенхее.
10. западен меридијан

10. западен меридијан — линија со географска должина која се простира од Северниот Пол преку Северноледениот Океан, Атлантскиот Океан, Ирска, Африка, Јужниот Океан и Антарктик до Јужниот Пол.
10. западен меридијан заедно со 170. источен меридијан‏‎ образува голема кружница.
Меридијанот ја образува западната граница на областа Нова Швабија во Земјата на Кралицата Мод, Антарктик.
1 Места
Започнувајќи на Северниот Пол и се упатува кон Јужниот Пол, и 10. западен меридијан минува низ:
:
Координати, Земја, територија или море, Забелешки
Северноледен Океан
Атлантски Океан
, Мулетски Полуостров, Ахил, Клер и Конемара
Атлантски Океан
, Дингл, Ајвера и Беара
Атлантски Океан
Западна Сахара, Присвоена од
Атлантски Океан
, Гоф
Атлантски Океан
Јужен Океан
Антарктик, Земја на Кралицата Мод, присвоена од
2 Поврзано
*9. западен меридијан
*11. западен меридијан
Косовски безбедносни сили

Косовски безбедносни сили (на |Forca e Sigurisë së Kosovës, на |Косовске безбедносне снаге) — институција во делумно признаената Република Косово која се занимава со територијална заштита и кризни ситуации како операции за потрага и спасување, справување со експлозивни направи и опасни материи и пожарникарство. Таа била формирана во 2009 година и од тогаш е под надзор на КФОР. Има активен персонал од околу 4.000 и резервен од 2.000 луѓе. На крајот од 2018 година косовската Влада донела одлука за трансформација на истата во официјална војска на државата, понатаму со промена на името во Косовски вооружени сили (на |Forcat e Armatosura të Kosovës).
Мербек

Мербек (|Meerbeck) — општина во округот Шаумбург, во сојузната покраина Долна Саксонија, Германија.
1 Географија
1.1 Местоположба
Општината се наоѓа јужно од Шаумбуршката Шума и околу четири километри северозападно од окружниот град Штатхаген. Средногерманскиот Канал поминува низ местото Фолксдорф во општината.
1.2 Соседни општини
Соседни општини се општините Видензал, Нидернверен и Нордзел, градот Штатхаген, општината Хеспе, како и градот Петерсхаген во сојузната покраина Северна Рајна-Вестфалија.
1.3 Општински единици
Мербек е составен од следни места: Мербек, Фолксдорф и Куксхаген. Општината Мербеке од 1974 година претставува составна единица на општинската заедница Нидернверен.
Костадин Костадинов

Костадин Костадинов ( во ) — македонски економист и политичар, градоначалник на општина Струмица од 2021 година, пратеник во Собранието на Републиката од 2017 до 2021 година, вршител на должноста градоначалник на Струмица од 2016 до 2017 година.
1 Животопис
Тој е роден во 1990 година во Струмица. Основно и средно образование стекнал во својот роден град. Високо образование завршил на Економскиот факултет при приватниот универзитет АУЕ-ФОН.
1.1 Политичка активност
Својата кариера како политичар ја започнал како член на Советот на општина Струмица. За време на градоначалничкиот мандат на Зоран Заев, тој ја вршел и функцијата заменик градоначалник на општина Струмица, а во декември 2016 година, десетина дена по парламентарните избори, бил именуван за вршител на должноста градоначалник на Струмица откако Заев се повлекол од истата поради ангажирања во парламентот, како и скорашното добивање на мандат за формирање на нова влада. Тој бил в.д. градоначалник на Струмица до локалните избори во 2017 година, а на 20 октомври функцијата ја предал на победникот на изборите Коста Јаневски. Од ноември 2017 година бил пратеник во Собранието на Република Македонија.
На локалните избори кои се одржале на 17 октомври 2021 година, Костадинов како кандидат за градоначалник на општина Струмица од редовите на СДСМ победил во првиот круг на гласање со освоени 53,70% од гласовите. Костадинов од својот претходник Коста Јаневски функцијата градоначалник на општина Струмица ја презел на 27 октомври.
1.2 Партиска активност
Тој е член на СДСМ. Во 2011 година бил именуван за претседател на СДММ – Струмица, локалната младинска организација на партијата, и ја водел истата до крајот на октомври 2018 година. Во периодот од април 2011 до март 2018 година бил член на Извршниот одбор на СДСМ, а од април 2011 до април 2013 година и заменик претседател на општинската организација на СДСМ во Струмица. Во март 2018 година бил избран за член на Централниот одбор на СДСМ, а неколку месеци подоцна, во октомври, бил назначен за портпарол на партијата.
Матео Фабро

Матео Фабро (|Matteo Fabbro; р. во ) — италијански професионален друмски велосипедист, кој вози за UCI World Tour екипата .
1 Достигнувања
;2015
: 4. Гран Премио Спортиви ди Поџана
;2016
: 3. Краен пласман Трка Бихор
: 5. Трофео Чита ди Сан Вендемијано
: 6. Краен пласман Трка Малополска
;2017
: 1. Пролог Џиро дела Вале д’Аоста
: 3. Краен пласман Џиро дел Белведере
: 5. Гран Премио Спортиви ди Поџана
: 9. Копа Колекио
;2018
: 8. Краен пласман Трка околу Турција
Барзингхаузен

Барзингхаузен (|Barsinghausen) — град во округот Хановер, во сојузната покраина Долна Саксонија, Германија. Сместен е на ридскиот масив Дајстер, околу 20 километри западно од покраинскиот главен град Хановер. Барзингхаузен припаѓа на историската област Каленбершки крај и првпат бил споменат во 1193 година.
1 Географија
1.1 Местоположба
Барзингхаузен се наоѓа на ридскиот масив Дајстер помеѓу средногерманските ридски масиви и Северногерманската Низина. Градот административно припаѓа на регионот Хановер и се наоѓа во рамки на историската област Каленбершки крај. Дајстер е оддалечен околу 200 метри од градскиот центар.
1.2 Соседни општини
Барзингхаузен се граничи со Вуншторф, Зелце, Герден, Бад Нендорф, Венигзен (Дајстер), Шпринге, Лауенау и Бад Миндер на Дајстер.
1.3 Градски единици
Градот се состои од следниве единици (бројот на жители во загради):
2 Историја
Во Барзингхаузен се наоѓа стар манастир, кој бил основан во текот на доцниот среден век. Во тоа време, плодната почва и бројните потоци на реката Зидауе биле погодни за земјоделство и бројни ветерници во Каленбершки крај. Барзингхаузен станал рударски град помеѓу 1871 и 1957 година. По Втората светска војна почнале да се развиваат други сектори.
2.1 Население
* 1998 - 34.743
* 1999 - 34.648
* 2000 - 34.497
* 2001 - 34.408
* 2002 - 34.370
* 2003 - 34.376
* 2004 - 34.253
(на 31 декември)
3 Главни знаменитости
Во градот се наоѓаат следниве знаменитости:
* манастирот Барзингхаузен, првпат споменат во 1193 година;
* манастирската црква „Св. Богородица“ (''Marienkirche'');
* отворениот театар Дајстер (''Deister Freilichtbühne'');
* рудникот „Клостерштолен“ (''Klosterstollen'');
* спортскиот хотел Фуксбахтал; и
* фудбалскиот сојуз на Долна Саксонија.
4 Меѓународни односи
4.1 Збратимени градови
Барзингхаузен е збратимен со следниве градови:
* Мон Сен Ењан, Франција
* Бжег Долни, Полска
* Вурцен, Германија
* Ковел, Украина
5 Познати луѓе
* Хајнц Ерхарт (1909-1979) — глумец и комичар
* Ханс-Јоахим Мак (1928-2008) — генерал
Јустере

Јустере е остров на Стокхолмскиот Архипелаг во Шведска.
Тој се наоѓа на северниот дел од Стокхолмскиот Архипелаг и припаѓа на општината Остеркерк на Стокхолмскиот округ. Се наоѓа околу 65 км северно од центарот на Стокхолм.
Овој остров е со површина од 62 км<sup>2</sup> и е седумнаесетти по величина остров во Шведска.
Островот има пристап до копното преку редовна фериботска линија од Остана, и бродска линија од центарот на Стокхолм.
Има приближно околу 1500 постојани жители, а во тек на летната сезона бројот на жители расте и до 25.000 - 30.000 луѓе.
1 Административни историја
Јустере имал своја општина сѐ до 1967 година, кога станал дел од општината Остерокер. Во 1974 година, сите делови на општината Остерокер станале дел од општината Ваксхолм, но од 1983 година, Јустере е дел од новата општината Остерокер.
2 Проектот за обновлива енергија на Јустере
Овој остров е место за предложениот проект за инсталирање на голем број на ветерни турбини, кои би генерирале обновлива енергија. Според проектот била планирана изградба на 23 ветерници, секоја со по два мегавати создадена електрична енергија. Биле изградени две ветерни турбини, една во 2006 година со јачина од 0,8 мегавати, а потоа уште една, која во 2009 година била надоградена до 2 мегавати. Изградбата на другите планирани турбини сѐ уште не е одобрена од општината. Проектот бил критикуван од голем број жители, и постојаните и викендашите, со забелешка дека премногу се засегнува средината на архипелагот, правејќи го да изгледа како индустриска електрана. Постојат и негативни ефекти од проектот како на пр. создавање на нискочестотна бука и паѓање на вредноста на недвижнините на островот.
3 Галерија
4 Наводи
Ингаре

Ингаре е остров на Стокхолмскиот Архипелаг кој ѝ припаѓа на општината Вермадо на Стокхолмскиот округ. Главното населено место е Брун. Овој остров е со површина од 63 км<sup>2</sup> и е 16-ти по величина остров на Шведска. Петроглифите (врежани слики во карпи) покажуваат дека островот бил населен уште од нордиското бронзено време. Од XX век, бројот на жителите на Ингаре постојано опаѓа, иако сè повеќе се градат куќи за одмор на островот. Сепак, во скорешно време, како што се зголемува бројот на изградните објекти, а викендашите стануваат постојани жители на островот, бројот на населението на Ингаре почнува да расте. Подобрувањето на комуникациите го олеснува редовното патување од предградјето во главниот град Стокхолм.
На Ингаре бил погребан првиот шведски воздухопловец, Карл Кедерстром, познат како „Летечкиот барон“. На островот постои терен за голф и тениски терени. Постои и нудистичка плажа, сместена кај Återvallssjön, а прва од тој тип отворена во Шведска.
На остров Ингаре постои локација за снимање на филмови, а тука се снимани делови од филмот ''Sune's Summer'' од 1933 година, и делови од филмот ''Девојката со тетоважа на змеј'' (''The Girl with the Dragon Tattoo''), со англискиот глумец Даниел Крег.
На 14 јуни 2008 година, Esbjorn Svensson (голем пијанист за џез бендот E.S.T) исчезнал за време на нуркање. Неговите придружници, вклучувајќи го и неговиот тогаш 14-годишен син, на крајот го нашле како лежи во бессознание на морското дно..
1 Наводи
Црква „Успение на Пресвета Богородица“ - Вевчани

Успение на Пресвета Богородица (наречена уште и Долна црква) — поранешна црква во селото Вевчани.
Во црквата се влегувало низ две поголеми порти, од исток и од запад, а имало и други помали влезови и скалила од северната страна, коишто се користеле во други прилики. Денес, постојат видливи траги од црквата во средиштето на Вевчани.
1 Местоположба
Црквата е сместена во близина на самото средиште на Вевчани, во непосредна близина на старото училиште, а денес Мултикултурниот центар „Коста Србакоски“.
2 Историја
Црквата постоела одамна, но Турците ја срушиле. На истото место вевчанци започнале со градба на нова црква во периодот 1921-1928.
3 Архитектура
Црквата била изградена повеќе од 1,5 метри во височина (до прозорците), но поради недостиг на средства, градбата била прекината.
4 Галерија
5 Поврзано
* Струшко архијерејско намесништво
* Вевчанска парохија
* Вевчани
Црква „Св. Димитриј“ - Вевчани

Свети Димитриј (службен назив Свети Великомаченик Димитриј) — црква, поточно параклис, во селото Вевчани.
Црквата се посетува на 8 ноември (на Митровден), кога се извршува богослужба, а посетителите носат ветени подароци и палат свеќи.
1 Местоположба
Црквата е сместена во северниот дел на Вевчани, во месноста Падарница. Вкупната површина на црковниот двор изнесува 340 м<sup>2</sup>. Се наоѓа во близина, односно источно од селските гробишта на Вевчани.
2 Историја
Не е познато кога била подигната црквата. Истата била обновена во 1980-тите години.
3 Архитектура
3.1 Фрескоживопис
Фреските се изработени од Соломон Тасовски од Битола во 1914 г.
4 Галерија
5 Поврзано
* Струшко архијерејско намесништво
* Вевчанска парохија
* Вевчани
15 (скопска автобуска линија)

15 (скопска автобуска линија), е редовна автобуска линија на ЈСП- Скопје, која сообраќува од Ново Лисиче до Карпош 3 и обратно.
1 Информации за линијата
Тргнува од бул. Видое Смилевски-Бато, бул.”Ј.Сандански”, бул.”Кочо Рацин” ул.”Д.Чуповски”, бул.”Партизански одреди” и обратно. Времетраењето на кругот изнсува околу 80 минути.
2 Поврзано
* ЈСП Скопје
15А (скопска автобуска линија)

15А(скопска автобуска линија), е редовна автобуска линија на ЈСП- Скопје, која сообраќува од Ново Лисиче до Карпош 4 и обратно.
1 Информации за линијата
Тргнува од бул. Видое Смилевски-Бато, бул.”Ј.Сандански”, бул.”Кочо Рацин” ул.”Д.Чуповски”, бул.”Илинден” и обратно. Времетраењето на кругот изнсува околу 80 минути.
2 Поврзано
* ЈСП Скопје
7 (скопска автобуска линија)

7 — редовна автобуска линија на ЈСП Скопје, која вози од Горно Лисиче — Хемтекс до Карпош 3 и обратно.
1 Линија
Линијата број 7 започнува од станицата Хемтекс, односно по улицата Лисец. Потоа се приклучува на улицата Горно Лисиче. Вози по улицата Мите Богоевски и се приклучува на булеварот 12-та Македонска бригада во населбата Лисиче. После три автобуски станици (стојалишта) од тој булевар, 7ка вози по булеварот 3та Македонска бригада, сè до исклучувањето на улицата Беласица. Од таа улица се пренасочува на Кузман Јосифовски - Питу и врти лево за да се приклучи на булеварот Кочо Рацин. Потоа линијата оди десно со што вози по улицата 11 Октомври, улица која понатаму продолжува како Димитрија Чуповски односно пат во средишното градско подрачје. Од Димитрија Чуповски, врти десно по булеварот ВМРО или по булеварот Свети Климент Охридски за да се приклучи на булеварот Партизански Одреди. На тој булевар минува низ шест автобуски постојки и се исклучува на улицата МАНАПО, каде се наоѓа крајна станица на линијата 7. Оттука, како почетна станица од Карпош 3, линијата вози по МАПАПО и вртејќи десно се приклучува на булеварот Илинден. Од Илинден, линијата врти десно по улицата Бледски договор (улицата покрај 8-ми Септември). Оттаму линијата повторно вози по Партизански одреди назад до Горно Лисиче по веќе спомената рута.
2 Поврзано
* ЈСП Скопје
Муртер

Муртер е северно-далматински остров со површина од 17,58 км<sup>2</sup>. На островот се наоѓаат неколку населби: Бетина, Тисно, Језеро и Муртер, која е најголема и најстара населба на островот, а со копното е поврзана со мал мост во местото Тисно. Денес островот Муртер е значајно туристичко одредиште, со бројни културно-историски споменици, природни плажи и ненаселени острови во близина.
1 Историја
Островот бил населен од страна на Илирите уште од најстари времиња. Островот, под името Скадрон, за првпат се споменува од грчкиот филозоф и географ Птоломеј. Историскиот континуитет се одржал и за време на владеењето на Римското Царство, што се гледа од остатоците на римската населба Колентум, бројни остатоци на римски вили, мурали и мозаици, расфрлени по копното и во морето. Остатоците од античкиот град Колентум, денес се во голема мера потопени во морето, и лежат во подножјето на ридот Градина, на северната страна од заливот Храмина. Населбата Колентум го доживеала својот зенит за време на владеењето на римските цареви Нерон (54 - 68 г.) и Веспазијан (69 - 79 г.), а монети од овој период се најдени во текот на првите археолошки истражувања кои биле направени од 1907 до 1909 година. Се претпоставува дека Колентум бил ограбен и разурнат на почетокот на 2 век од страна на пиратите, иако има индиции дека бил разурнат од земјотрес. Се смета дека словенското население, кога пристигнало на островот се населило на територијата на напуштената античка населба.
Под хрватското име „Сримач“ островот се споменува во 1251 година, кога унгарско-хрватскиот крал Бела, ги објавил границите на Шибеничката комуна. Во тоа време островот имал само две населби: Велико Село (''Villa Magna''), која денес се нарекува Муртер, и Језера, додека Бетина и Тисно биле изградени многу подоцна, при населувањето на пребегнатото население од турските напади.
Во 1298 година, Муртер имал 203 жители. Во Муртер и другите населби на островот, се користела глаголицата и босанчица сѐ до XVIII век. Во 1866 година, во Муртер била основана најстарата јавна библиотека во Далмација. Основно училиште и пошта биле отворени во 1877 година, а во 1910 година била основана Масларска задруга.
Островот Муртер за првпат се споменува под името ''„Insula Mortari''“ во 1318 година, според кое име подоцна бил наречен градот Муртер. Сегашното име на островот се користи од 1740 година.
2 Стопанство
Поголемиот дел од островот е засаден со стари маслинови насади и смоквини дрва, што биле и останале традиционални култури, кои се одгледуваат од месните жители. Шибеничкиот историчар Динко Заворовиќ, во 1597 година запишал дека островот е добро обработен и дека на него се произведува врвно вино. Освен со земјоделство, жителите на островот се занимавале и со бродоградба (градење на традиционални дрвени чамци гајета, логер, леут), со риболов и сточарство. Денес главна стопанска дејност е туризмот.
3 Познати личности
* На Муртер, во родниот крај на своите родители, бил погребан Лука Скрачиќ, кој загинал при бомбардирањето на Загреб.* Хрватскиот новинар Јерко Скрачиќ.
4 Поврзано
*Латинско идро, е меѓународна едриличарска регата на островот Муртер.
5 Наводи
27 (скопска автобуска линија)

Линија 27 — редовна автобуска линија на ЈСП Скопје која вози од Горно Лисиче - Вардарска до Капиштец и обратно.
1 Линија
Линијата број 27 започнува од улицата „Ѓорѓи Капчев“. Потоа се приклучува на улицата „Горно Лисиче“. Вози по улицата „Мите Богоевски“ и се приклучува на булеварот „12-та македонска бригада“ во населбата Лисиче. После три автобуски станици (стојалишта), линија број 27 вози по булеварот „Србија“, сè до исклучувањето на булеварот „Јане Сандански“. По тој булевар вози сè до почетокот на булеварот „Кузман Јосифовски - Питу“ и врти лево за да се приклучи на булеварот „Кочо Рацин“. Потоа линијата оди десно со што вози по улицата „11 Октомври“, улица која понатаму продолжува како „Димитрија Чуповски“ односно пат во средишното градско подрачје. Од „Димитрија Чуповски“, врти лево по булеварот „Свети Климент Охридски“ и кратко на булеварот „Мајка Тереза“ за да се приклучи на булеварот „Свети Кирил и Методиј“. На тој булевар кратно минува и се пренасочува на почетокот на улицата „Народни херои“, односно кај местото Цветен пазар/Дом на печат. Тргнувањето од Дом на печат/Капиштец е по истата рута.
2 Поврзано
* ЈСП Скопје
2 (скопска автобуска линија)

Линијата 2 е редовна дневна и ноќна автобуска линија во Скопје, управувана од претпријатието ЈСП Скопје. Оваа автобуска линија сообраќа од населбата Автокоманда до селото Сарај и обратно, минува низ 26 автобуски постојки и е во времетраење од околу 90 минути. Слична на оваа е линијата 2А која дополнително минува низ населбата Железара.
1 Траса
Автобуската линија 2 започнува од Автокоманда односно селото Сарај. Од Автокоманда таа сообраќа низ булеварот „Александар Македонски“, застанува на постојка кај парк-шумата Гази Баба, потоа продолжува долж булеварот „Никола Карев“, свртува лево на булеварот „Крсте Петков Мисирков“ и овде застанува кај трговскиот центар „Мавровка“.
Линијата потоа продолжува на раскрсницата и се приклучува десно на булеварот „Гоце Делчев“ каде што застанува на постојка во близина на Скопско Кале. Линијата потоа минува низ мостот „Гоце Делчев“ и се приклучува на булевар „ВМРО“, продолжувајќи по булеварот „Партизански одреди“ на кој застанува на 10 постојки меѓу кои кај Соборен храм, поликлиниката „Букурешт“ и трговскиот центар Скопје Сити мол, а минува и низ мостот „Обединети Нации“.
На кружниот тек кај Порта Влае се приклучува на улицата „Ѓорче Петров“ и продолжува по истата сè до бензинската станица на Макпетрол кај мостот кој води кон селото Сарај. Од таму го преминува мостот и влегува во селото Сарај каде застанува на три постојки долж патот P402 по што линијата повторно се враќа по истата траса назад кон Автокоманда.
Башар ал Асад

Башар ал-Асад (арап. بشار حافظ الأسد; Дамаск, Сирија, 11 септемвти 1965 година) — престолонаследник на Сиријската Арапска Република (од 2000). На претседателската положба е избран после смртта на неговиот татко Хазиф ал-Асад.
1 Животопис
Средно училиште завршил во Дамаск и го завршил во 1982 година. Студирал медицина на Универзитетот во Дамаск и дипломирал во 1988 година. Специјализирл за офталмологија во Воената болница Tishreen и ги продолжил понатамошните студии во Лондон сè до 1994 година.
Во 1995 година бил на чело на „Сиријското компијутерско друштво“ (анг. Syrian Computer Society, SCS) работејќи на ширењето на културата по целиот свет. Од 1995 година надгледувал реформски програми на две министерства - за образование и за високо образование.
Оженет е со Асма Ал-Асад и имаат три деца.
2 Кариера
Во 1988 година ѝ се придружил на војската. Поминал низ многубројни воени курсеви и вежби. На ден 11 јуни 2000 година унапреден е на ранг на генерален-менаџер и поставен е за командант на Војската и на Вооруќените сили.
Во јуни 2000 година одбран е за претседател на Арапската социјалистичка партија Баас. На ден 10 јули 2000 година одбран е за претседател на Републиката и својата должност ја презел после давајќи ја заклетвата пред Народното собрание, на ден 17 јули 2000 година.
Повторно е одбран за претседател на Баас и за неговиот Централен комитет на 10-тиот конгрес во мај 2005 година. За претседател на Републиката повторно е одбран на 27 мај 2007 година и дал заклетва на 17 јули 2007 година.
3 Поврзано
*Хазиф ал-Асад
*Асма ал-Асад
*Сирија
Ро-мезон

Во физиката на честички, еден ро мезон е краткотрајна хадронска честичка која е триплет од изоспин, чии три состојби се означени како ρ, ρ0 и ρ-. Заедно со пионите и омега-мезоните, мезонот po ја носи јадрената сила во рамките на атомското јадро. По пионите и каоните, ро мезоните се најлесната силно интерактивна честичка, со маса од 775,45 ± 0,04 MeV (приближно 770 MeV) за сите три состојби..
Po мезоните имаат многу краток животен век, а нивната ширина на распаѓање е околу 145 MeV со посебна одлика дека ширинитена распаѓање не се опишани со Breit-Wigner форма. Главната траса на распаѓање на ро мезоните е пар на пиони со стапка на разгранување од 99,9%..
1 Состав
Во де Рујула-Георги-Глашовиот опис на хадроните, ро мезоните може да се толкуваат како врзана состојба на кварк и анти-кварк и е возбудена верзија на пион. За разлика од пион, ро мезонот има спин j = 1 (векторски мезон) и многу повисока вредност на масата. Оваа масовна разлика помеѓу пионите и ро мезоните се припишува на голема хиперфинска интеракција помеѓу кваркот и анти-кваркот. Главниот приговор со описот на Де Рујула-Георги-Глашов е дека ја припишува лесноста на пионите како несреќа, а не како резултат на киралната симетрија.
Ро мезоните може да се сметаат како мерачи на бозони на спонтано скршен мерач на симетрија чиј локален карактер се појавува (што произлегува од КХД); Имајте на ум дека оваа скршена мерна симетрија (понекогаш наречена скриена локална симетрија) е различна од глобалната хирална симетрија која делува на вкусовите. Ова го опиша Хауард Георги во весникот "Векторскиот лимит на хиралната симметрија", каде што тој припишува голем дел од литературата за скриена локална симетрија на нелинеарен сигма модел.
+Ро-мезони
Име, Симбол на честичка, Симбол на античестичка, Кварковасодржина, Вообичаено се распаѓа на
Наелектризиран ро-мезон
Неутрален ро-мезон<ref, (770), Самиот на себе, <math>\mathrm{\tfrac{u\bar{ud\bar{d{\sqrt 2\,</math>, 1<sup>+</sup>, 1<sup>&minus;&minus;</sup>, 0, 0, 0,
6ix9ine

Даниел Ернандес попознат како 6ix9ine, е американски рапер (Бруклин, Њујорк, 8 мај 1996). Тој стана познат на јавноста кон крајот на 2017 година, кога го издаде својот прв сингл Gummo. Оваа песна стигна до дванаесеттата позиција на списокот на синглови Bilbord hot 100 и доби платински сертификат од Американското здружение на дискографски куќи. На 23 март 2018 година, Ернандес го издаде својот дебитантски микстејп наречен Day69, кој дебитираше на четвртата позиција на албумот Билборд 200.
1 Животопис
Ернандес е роден на 8 мај 1996 година во Бруклин, Њујорк, од таткото на Порторико и мексиканската мајка. [3] Тој беше протеран од училиштето во 8-то одделение и не се обиде повторно да присуствува. Неговиот татко бил убиен во 2009 година, кој го принудил Ернадез да извршува различни работи и да продава марихуана за финансиска помош на неговата мајка.
Делта-барион

Делта-барион (или Δ-барион, наречен и делта-резонанса) се семејство на субатомски честички кои се состојат од три горни или долни кваркови (u или d кваркови).
Четири тесно поврзани бариони Δ постојат: (составни кваркови: uuu), (uud), (udd) и (ddd), кои соодветно носат електричен полнеж +2 ''e'', +1 ''e'', 0 ''e'', и &minus;1 ''e''. Δ Барионите имаат маса од околу , a спин од , и изопин од . Обичните протони и неутрони (нуклони (симбол N)), пак, имаат маса од околу , спин од , и изопин од . (uud) и (udd) честичките сè поголемата маса на возбудувања од протон (, uud) и неутрон (, udd), соодветно. Сепак и немаат директни нуклеонни аналози.
The states беа експериментално воспоставени на Универзитетот во Чикаго циклотронот и Карнегиевиот институт за технологија синхроциклотронот во средината на 1950-тите, користејќи забрзани позитивни пиони на водородни цели. Постоењето на , со својот необичен +2 полнеж, беше клучен поим во развојот на кварк моделот.
The Delta states кои се дискутирани овде се само квантните возбудувања на протонот и неутронот со најниска маса. При повисоки маси, се појавуваат дополнителни Делта состојби,, сите дефинирани со тоа што имаат единици на изоспин, но со спин квантни броеви, вклучувајќи , , , ... . Комплетна список на сите својства на сите овие состојби може да се најде во Реф.
Исто така постојат античестички Делта states со спротивни полнежи, составени од соодветните антиквари.
1 Создавање и распад
Делта states се создаваат кога енергетски-доволно сондата како што е фотон или пион имплицира врз протон или неутрон, или можеби со судир на енергетски доволно нуклеонски пар.
Сите Δ бариони со маса близу 1232 MeV брзо се распаѓаат преку силната сила во нуклеон (протон или неутрон) и пион од соодветен полнеж. Релативните веројатности за дозволени состојби на финалниот полнеж се дадени од нивните соодветни изопински спојки. Поретко и побавно може да се распадне во протон и фотон а може да се распадне во неутрон и во фотон.
2 Список
+Делта-бариони
Име начестичка, Симбол, Кварковасодржина, Маса(MeV/c<sup>2</sup>), ''I''<sub>3</sub>, ''J''<sup>''P''</sup>, ''Q''(''e''), ''S'', ''C'', ''B′'', ''T'', Среден полуживот(s), Се распаѓана
Делта<ref Beringer ''et al''. (2013): , (1232), 1,232 ± 2, +, <sup>+</sup>, +2, 0, 0, 0, 0, <sup></sup>
Делта<ref, (1232), 1,232 ± 2, +, <sup>+</sup>, +1, 0, 0, 0, 0, <sup></sup>,
Делта<ref, (1232), 1,232 ± 2, −, <sup>+</sup>, 0, 0, 0, 0, 0, <sup></sup>,
Делта<ref, (1232), 1,232 ± 2, −, <sup>+</sup>, −1, 0, 0, 0, 0, <sup></sup><sup>[a]</sup> PDG reports the resonance width (Γ). Here the conversion <math>\tau = \frac{\hbar}{\Gamma}</math> is given instead.
3 Наводи
Љубиша Кировски

Љубиша Кировски (роден во во ) — македонски виолинист и професор на ФМУ.
1 Животопис
Кировски е роден 1971 година во Тетово. Дипломирал на Факултетот за музичка уметност (ФМУ) во Скопје во класата на проф. Зоран Димитровски, во чија класа и магистрирал со посебна пофалба CUM LAUDE.
Специјализирал виолина и камерна музика на Европската Моцартова академија во Варшава. Настапувал како солист со Македонската филхармонија, со Камерниот оркестар „Скопски солисти“, како и со оркестарот на Санктпетербуршката капела. Како камерен музичар реализирал бројни настапи со квартетот Гајдов низ Македонија, Германија, Турција, Романија и со триото МАК во Лондон. Реализирал концерти на реномирани фестивали во Македонија, Србија, Црна Гора, Хрватска, Полска, Италија, Швајцарија, Бугарија, Шведска, Северен Кипар, Англија, САД, како и редовни настапи во Скопје. Кировски се усовршувал на Летната академија во Лозана, а како член на камерното дуо, ја добил Специјалната награда на Ц.Е.И., на натпреварот за камерна музика Trio di Trieste во Трст, Италија. Го снимил првиот компакт­диск во живо од фестивалот Охридско лето, а вториот компакт­диск во живо бил од концерт во Скопје. Добитник е на наградата „Златна лира“, која ја доделува Сојузот на музичките уметници на Македонија за најуспешно концертно остварување.
Кировски активно учествувал во жири­комисии на домашни и меѓународни натпревари, а бил и член на Управниот одбор на Сојузот на музичките уметници на Македонија, како и претседател на Сојузот на музичките уметници на Македонија од 2011 година. Делувал и како концерт-мајстор на оркестрите на Македонската Филхармонија и Македонската опера и балет.
За редовен професор на ФМУ бил избран на седница на Универзитетскиот сенат, одржана на 28 ноември 2012 година.
Водач е на гудачкиот квартет „Гајдов“.
Женет е со пијанистката Маја Шутевска – Кировска, со која го сочинѕваат дуото Кировски. Негова братучетка е и позната пејачка од Тетово, Верица Пандиловска.
Шихоко Иши

Шихоко Иши (|石井志保子, родена) е јапонска математичарка и професорка на Токиски универзитет. Нејзината област на истражување е алгебарската геометрија.
1 Образование
Иши дипломирала на Женскиот христијански универзитет во Токио во 1973 година, а магистрирала на универзитетот Васеда во 1975 година. Докторирала на Метрополитен Токиски универзитет во 1983 година.
2 Истражување
Истражувањето на Иши се фокусирало на теоријата на сингуларност. Таа ги проучувала лачните простори, математички концепт кој има врска со авионите: лачните простори се различни форми кои ги граничуваат информациите во врска со кривите на друга различна форма.
3 Награди и признанија
Иши ја добила Сарухашката награда во 1995 година, за достигнувања од страна на јапонски женски истражувач во природните науки. Како пост-докторски истражувач, Иши била инспирирана од читањето на профилот на Фумико Јонезава, физичар и поранешен добитник на Сарухашката награда.
Исии ја добила наградата Алгебра, од страна на Математичкото Друштво на Јапонија во 2011 година.
Хајке Фасбендер

Хајке Фасбендер ((lang-de|Heike Fassbender) — германска математичарка, специјализирана за бројчена линеарна алгебра. Таа е професор на Институтот за компјутерска математика на техничкиот универзитет во Брауншвајг и претседател на Друштвото за применета математика и механика (ГАММ, Меѓународна асоцијација за применета математика и механика) за периодот од 2017-2019 година.
1 Образование и кариера
Фасбендер се стекнала со магистерски диплома по компјутерски науки на Бафалски универзитет, а го завршила својот докторат на Бременскиот универзитет во 1992 година. Нејзината дисертација, ''Numerische Verfahren zur diskreten trigonometrischen Polynomapproximation'', била заеднички надгледувана од Ангелика Бунсе-Герстнер и Лудвиг Ф. Елснер.
Фасбендер се преселила на Техничкиот Минхенски универзитет во 2000 година. Таа се приклучила на Технички универзитет од Брауншвајговиот факултет во 2002 година, и била потпретседател за настава, студии и понатамошно образование на универзитетот, од 2008 до 2012 година.
2 Книги
Фасбендер е авторка на книгата ''Симплектични методи за симплектичен сопствен проблем'' (Клувер, 2002).
3 Професионална служба
Како претседател на ГАММ, Фасбендер станала првата жена што го водела германското математичко општество. Во времето додека била претседател на ГАММ, Фасбендер била назначена со четиригодишен мандат во Германскиот Акредитациски Совет во 2018 година.
Монотерпен

Монотерпени се класа на терпени кои се состојат од две изопренски единици и имаат молекулска формула C<sub>10</sub>H<sub>16</sub>. Монотерпените можат да бидат линеарни (ациклични) или циклични. Изменетите терпени, кои може да содржат атом на кислород или да содржат метил група помалку, се викаат монотерпеноиди. Значајни се во фармацевтската, козметичката, земјоделската и прехранбената индустрија.
Ауетал

Ауетал (|Auetal) — општина во округот Шаумбург, во сојузната покраина Долна Саксонија, Германија. Се наоѓа околу 10 километри јужно од окружниот град Штатхаген и 22 километри источно од Минден.
Селото Ререн претставува административно седиште на општината.
1 Географија
1.1 Местоположба
Ауетал се наоѓа помеѓу Зинтел, Висорамнините Везер и Бикеберг.
Во селото Хатендорф извира потокот Ауе, познат и како Бикебургер Ауе, кој се создава од повеќе потоци и се влева во Везер.
Автопатот А2 поминува низ општината.
1.2 Општински единици
# Алтенхаген со Ритергут Вормстал
# Антендорф со Гут Нинфелд
# Бернзен со Бернзер Ландвер
# Борстел со местата Борстелер Брух, Борстелер Фелд и Борстелер Худе
# Ешер со местото Билтенбринк
# Хатендорф со Гут Зидхаген
# Катринхаген
# Клајн Холтензен
# Погенхаген со Гут Елберген
# Раден
# Раненберг со Гут Бодененгерн
# Ререн со местото Оберсбург
# Ролфсхаген со местото Хорстхоф
# Шохолтензен со местата Зундерн и Вирзер Ландвер
# Вестервалд
# Вирзен
2А (скопска автобуска линија)

Линијата 2А е денска автобуска линија во Скопје која сообраќа од населбата Железара до селото Сарај, управувана од ЈСП Скопје. Таа е слична на линијата 2, со што 2А дополнително го покрива и порачјето на Железара и работи само дење, од 6 часот наутро до 17:25 попладне. Линијата трае околу 90 минути и застанува на 29 автобуски постојки.
1 Траса
:''Повеќе информации: 2 (скопска автобуска линија)''
Линијата започнува во населбата Железара на автобуската постојка 562, сместена на раскрсницата меѓу улиците „Зеничка“ и „Коце Металец“, североисточно од парк-шумата Гази Баба. Од таму продолжува јужно по улицата „Коце Металец“ и повторно застанува на станицата 560 на раскрсницата меѓу улиците „Коце Металец“ и „Рударска“. Потоа повторно продолжува по „Коце Металец“, минува кај кружниот тек и застанува на улицата „16-та македонска бригада“ во близина на стадионот во Железара. Продолжува по „16-та македонска бригада“ и се приклучува на булеварот „Александар Македонски“ каде застанува кај Шумарскиот факултет. Од таму продолжува по истата траса како и линијата 2, завршувајќи на автобуската постојка 323 во Сарај и повторно назад по истата траса до Железара.
Механички бран

Механички бран е бран кој претставува осцилација на материја, и затоа пренесува енергија преку медиум. Додека брановите се движат на долги растојанија, движењето на медиумот за пренос (материјата) е ограничен/а. Затоа, осцилирачкиот материјал не се движи подалеку од неговата почетна рамнотежна положба. Механички бранови ја шират енергијата. Оваа енергија се шири во иста насока како и бранот. Каков било вид на бран (механички или електромагнетен) има одредена енергија. Механичките бранови можат да се создадат само во медиуми кои поседуваат еластичност и инерција.
Механичкиот бран бара почетно внесување на енергија. Откако ќе се додаде оваа почетна енергија, бранот патува низ медиумот додека не се пренесе целата енергија. Спротивно на тоа, електромагнетни бранови , не бараат медиум, но сепак може да се шират низ еден.
Една важна особина на механичките бранови е дека нивните амплитуди се мерат на посебен начин односно поместувањето поделено собрановата должина. Кога ова ќе се спореди со единица, може да се појават значителни нелинеарни ефекти како хармонско произведување и, доколку е доволно голем, може да резултира со хаотични ефекти. . На пример, брановите на површината на водата се губат кога оваа бездимензионална амплитуда надминува 1, што резултира со пена на површината и турбулентно мешање. Некои од најчестите примери на механички бранови се водни бранови, надолжни бранови (звучни) и површински бранови (сеизмички).
1 Попречен бран
Е форма на бран во кој честичките на медиумот вибрираат околу нивната средна положба нормална на правецот на движење на бранот
На пример ќе ја земеме светлината која има својства на попречен бран, иако е електромагнетен бран.
2 Надолжен бран
Лонгитудиналните бранови предизвикуваат медиумот да вибрира паралелно со насоката на бранот. Се состои од повеќе збивања и рефракции. Прекршувањето е најделечното растојание во бранот а збивањето е најкусо растојание.Брзината на надолжниот бран се зголемува со повисок показател на прекршување, поради близината на атомите во медиумот кој се збива. Звукот се смета за еден надолжен бран.
3 Површински бранови
Овој тип на бран патува по површина помеѓу два медиуми. Пример на површински бран би бил бран во базен, или во океан, езеро. Постојат два вида површински бранови, Релеј бранови и Ловови бранови
Релеј бранови се бранови кои патуваат како бранување со слично движење како брановите на површината на водата. Релеј бранови. Релеј брановите се многу побавни од телесните бранови, приближно 90% од брзината на масовните бранови за типично хомогена еластична средина Релеј брановите имаат енергетски загуби само во две димензии и се подеструктивни во земјотресите него ли во конвенционалните масовни бранови, како што се П-брановите и С-брановите, кои ја губат енергијата во сите три правци.
Ловов бран е површински бран кој има хоризонтални бранови кои се С-бранови или попречни на насоката на ширење. Тие обично патуваат малку побрзо од Релеј брановите, на околу 90% од брзината на телесниот бран и имаат најголема амплитуда.
4 Примери
* Океански бранови
* Звучни бранови
* Сеизмичките бранови